विवादित बयान : गुजरात के मंत्री ने पीएम मोदी को 'शेर' कहा, राहुल गांधी पर की बेहद अभद्र टिप्पणी  
मोदी को 'शेर' और राहुल गांधी को 'पूंछ हिलाने वाला कुत्ते का पिल्ला' कहा
कहा- जब पीएम मोदी खड़े होते हैं, तो ऐसा लगता है कि गुजरात का शेर खड़ा है
राहुल खड़े होते हैं, तो लगता है कि कुत्ते का पिल्ला अपनी पूंछ हिला रहा
लोकसभा चुनाव (Loksabha Elections) में प्रचार के दौरान प्रतिद्वंदी नेताओं और दलों को नीचा दिखाने, हद के पार अपमान करने का सिलसिला जारी है. मर्यादा की सीमाएं लांघने के इसी सिलसिले में शनिवार को गुजरात (Gujarat) के एक मंत्री ने प्रचार के दौरान प्रधानमंत्री नरेंद्र मोदी (PM Narendra Modi) और कांग्रेस अध्यक्ष राहुल गांधी (Rahul Gandhi) की तुलना करते हुए विवादित बयान दिया. उन्होंने पीएम मोदी को 'शेर' कहा और राहुल गांधी 'कुत्ते का पिल्ला' कहा.     
गुजरात के मंत्री गणपत वसावा (Ganpat Vasava) ने कहा कि 'जब पीएम मोदी (PM Modi) खड़े होते हैं, तो ऐसा लगता है कि गुजरात का शेर खड़ा है. जब राहुल गांधी (Rahul Gandhi) खड़े होते हैं, तो ऐसा लगता है कि कुत्ते का पिल्ला अपनी पूंछ हिला रहा है. अगर पाकिस्तान उसे 'रोटी' देता है, तो वह वहां जाएगा और अगर चीन उसे 'रोटी' देता है, तो वह वहां भी जाएगा.'

Gujarat Minister Ganpat Vasava: When PM Modi stands, it looks like the lion of Gujarat is standing. When Rahul Gandhi stands, it looks like puppy of a dog is there wagging its tail, if Pakistan offers it a 'roti', it'll go there & if China offers it 'roti', it'll go there as well pic.twitter.com/DjN3GoMnV3
इस लोकसभा चुनाव में प्रचार के दौरान नेता सभ्यता की सारी सीमाएं लांघ रहे हैं. हाल ही में समाजवादी पार्टी के नेता आजम खान (Azam Khan) ने 'खाकी अंडरवियर' को लेकर विवादित बयान दिया जिस पर उन्हें चुनाव आयोग ने दंडित भी किया. आजम खान (Azam Khan) ने एक चुनावी रैली के दौरान रामपुर से बीजेपी की उम्मीदवार जया प्रदा पर टिप्पणी करते हुए कहा था कि 'मुझे तो यह भी पता है कि वह तो अंदर अंडरवियर भी खाकी का है पहनती हैं.' उन्होंने रैली के दौरान जया प्रदा पर निशाना साधते हुए कहा कि 'जिसको हम उंगली पकड़कर रामपुर लाए, आपने 10 साल जिससे अपना प्रतिनिधित्व कराया...उसकी असलियत समझने में आपको 17 बरस लगे, मैं 17 दिन में पहचान गया कि इनके नीचे का अंडरवियर खाकी रंग का है.'
प्रचार में प्रतिद्वंदियों को तो निशाना बनाया ही जा रहा है, दिवंगतों को भी नहीं बख्शा जा रहा. भोपाल लोकसभा सीट से बीजेपी (BJP) की प्रत्याशी साध्वी प्रज्ञा सिंह ठाकुर (Pragya Singh Thakur) ने  26/11 के मुंबई हमले में शहीद हुए हेमंत करकरे के ख़िलाफ़ विवादित बयान दिया. प्रज्ञा ठाकुर ने कहा कि हेमंत करकरे ने उन्हें ग़लत तरीक़े से फंसाया है. उन्होंने कहा कि एक अधिकारी ने हेमंत करकरे से उन्हें छोड़ने का कहा था लेकिन करकरे ने कहा था कि वे कुछ भी करेंगे, सबूत लाएंगे लेकिन साध्वी को नहीं छोड़ेंगे. साध्वी ने कहा कि हेमंत करकरे का यह कदम देशद्रोह था, धर्मविरुद्ध था.

साध्वी प्रज्ञा सिंह बोलीं, ''ये उसकी (हेमंत करकरे) कुटिलता थी ये देशद्रोह था धर्मविरुद्ध था, वो मुझसे पूछता था कि क्या मुझे सच के लिए भगवान के पास जाना होगा, तो मैंने कहा था कि आपको जरूरत है तो जाइए.'' सभा में साध्वी ने कहा, ''मैंने उसे कहा था तेरा सर्वनाश होगा, उसने मुझे गालियां दी थीं. जिस दिन मैं गई तो उसके यहां सूतक लगा था और जब उसे आतंकियों ने मारा तो सूतक खत्म हुआ.''